โรงเรียนนาน้อย

โรงเรียนนาน้อย ตั้งขึ้นเมื่อปี พ.ศ. 2510 ในสมัยนั้นมีนายดิลก นิยมกุล เป็นศึกษาธิการอำเภอนาน้อย ร่วมกับข้าราชการทุกฝ่าย พ่อค้าประชาชนคหบดีในอำเภอนาน้อยและผู้ปกครองนักเรียนชั้นประถมศึกษาปีที่ 7 ในปีการศึกษา 2507 ได้บริจาคทุนสร้างอาคารชั้นเดียว 4 ห้องเรียน กว้าง 10 เมตร ยาว 40 เมตร มุงหลังคาด้วยสังกะสี พื้นไม้ ฝาไม้ รวมค่าอุปกรณ์และแรงงาน 32,000 บาท สร้างเสร็จ เมื่อปี 2509 เรียบร้อยสมบูรณ์ใช้เป็นอาคารชั้นมัธยมศึกษาปีที่ 1 เมื่อปี พ.ศ. 2509 จำนวนหนึ่งห้องเรียน มีนักเรียน 34 คน นายประพันธ์ พันธุปาล เป็นครูใหญ่ นายภูชิชย์ อาจองค์ เป็นครูประจำชั้นทางโรงเรียนประชาบาลส่งครูมาช่วยอีก 1 คน คือนายเกียรติพงษ์ อะทะวัน
ประวัติ.
พ.ศ. 2512.
ได้ที่ว่างเปล่าจากป่าช้าบ้านนาราบอีก 17 ไร่ 2 งาน ของปศุสัตว์อำเภอนาน้อยอีก 2 งาน รวมเป็น 18 ไร่ ต่อมาปี 
พ.ศ. 2515.
ได้ที่ป่าช้าบ้านนาราบ เพิ่มอีก 29 ไร่ รวมเป็นเนื้อที่ทั้งสิ้น 47 ไร่ 
พ.ศ. 2516.
ได้รับงบประมาณก่อสร้างอาคาร 1 หลัง จำนวน 8 ห้องเรียน 
พ.ศ. 2517.
โรงเรียนได้รับคัดเลือกเข้าโครงการ คมช. รุ่น 11 และได้รับงบประมาณสร้างอาคารเกษตร 1 หลัง อาคารอุตสาหกรรม 1 หลัง 
พ.ศ. 2518.
ได้รับงบประมาณก่อสร้างอาคารแบบ 216 จำนวน 8 ห้องเรียน จำนวน 7,427,000 บาท 
พ.ศ. 2519.
ได้รับงบประมาณก่อสร้างอาคารแบบ 216 เพิ่มอีก 10 ห้อง และในปีถัดมา ได้รับงบประมาณสร้างอาคารอเนกประสงค์ จำนวน 400,000 บาท บ้านพักครู 1 หลัง บ้านพักนักการภารโรง 1 หลัง
พ.ศ. 2521.
ได้รับงบประมาณสร้างอาคารชั่วคราว 7 ห้องเรียน โรงฝึกงานคหกรรม-อุตสาหกรรม 1 หลัง ส้วม 18 ที่นั่ง 
พ.ศ. 2522 (ปีงบประมาณ 2523).
โรงเรียนได้เข้าโครงการโรงเรียนมัธยมเพื่อพัฒนาชนบท (มพ.ช.) ของสำนักโครงการพิเศษ (สศศ) กรมสามัญศึกษารุ่นที่ 2 สิ้นสุดโครงการ ปี พ.ศ 2527 
พ.ศ. 2523.
โรงเรียนได้รับพระราชทานโรงเรียนมัธยมศึกษา (ขนาดกลาง) ดีเด่นของประเทศ และในปีถัดมา ได้รับงบประมาณก่อสร้างอาคาร แบบ cs 213 B 1 หลัง จำนวน 500,000 บาท
พ.ศ. 2535.
โรงเรียนได้รับงบประมาณก่อสร้างอาคารเรียนแบบ 216 ล ปรับปรุง 29 (พิเศษ) 1 หลัง จำนวน 7,236,660 บาท 
พ.ศ. 2536.
ได้รับอนุมัติให้ เปิดการสอนระดับมัธยมศึกษาตอนปลาย 
พ.ศ. 2538.
โรงเรียนสร้างถนนคอนกรีตเสริมเหล็ก (ค.ส.ล) กว้าง 4 เมตร ยาว 50 เมตร โดยใช้งบประมาณจากกรมฯ รวม 80,000 บาท (แปดหมื่นบาทถ้วน) 
พ.ศ. 2540.
โรงเรียนได้รับงบประมาณสร้างหอประปา ขนาดจุน้ำได้ 300 ลูกบาศก์เมตร ความสูง 10 เมตร กว้าง 4 เมตร และในวันที่ 20 ตุลาคม ปีเดียวกัน สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเยี่ยมโรงเรียนนาน้อย และพระราชทานวัสดุ ครุภัณฑ์ ทางการศึกษาให้แก่โรงเรียนนาน้อย ทรงเยี่ยมราษฎรอำเภอนาน้อย, นาหมื่น และทรงปลูกต้นดอกเสี้ยวขาวเป็นที่ระลึก (ต้นไม้ประจำจังหวัดน่าน)
พ.ศ. 2541.
โรงเรียนนาน้อยได้เข้าร่วมโครงการสวนพฤกษศาสตร์โรงเรียน โครงการอนุรักษ์พันธุกรรมพืช อันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี โดย รองผู้อำนวยการส่วนพระองค์ สวนจิตรลดา (คุณพรชัย จุฑามาศ) ได้มาประสานการเข้าร่วมโครงการฯ โดยตรง (20 ก.พ. 2541) และในปีถัดมา ผู้อำนวยการหรินทร์ สุขสันต์ศิริกุล ปฏิบัติราชการที่โรงเรียนนาน้อย 
พ.ศ. 2544.
ในวันที่ 16 พฤษภาคม 2544 วันพืชมงคล โรงเรียนนาน้อยได้รับคัดเลือกจากสำนักงานโครงการอนุรักษ์พันธุกรรมพืช อันเนื่องในพระราชดำริ สมเด็จพระเทพรัตนราชสุดาฯ สยามบรมราชกุมารี ให้เข้าร่วมจัดแสดงนิทรรศการงานสวนพฤกษศาสตร์โรงเรียน ณ สวนจิตรลดา กรุงเทพมหานคร เป็นโรงเรียน 1 ใน 3 โรงเรียน สังกัดกรมสามัญศึกษา ที่ได้เข้าร่วมแสดงนิทรรศการครั้งนี้
พ.ศ 2546.
โรงเรียนได้รับคัดเลือกเข้าโครงการหนึ่งอำเภอ หนึ่งโรงเรียนในฝัน 
พ.ศ. 2547.
ได้ปรับปรุงอาคารฝึกงานเก่าเป็นอาคารประชุมเสี้ยวดอกขาว เพื่อให้การบริการชุมชน และโรงเรียนได้รับพระราชทานรางวัลโรงเรียนส่งเสริมพุทธศาสนาดีเด่น 
พ.ศ. 2548.
ในวันที่ 18 ตุลาคม 2548 โรงเรียนนาน้อยได้รับคัดเลือกจากสำนักงานโครงการอนุรักษ์พันธุกรรมพืช อันเนื่องจากพระราชดำริ สมเด็จพระเทพรัตนราชสุดาฯ สยามบรมราชกุมารี ให้เข้าร่วมจัดแสดงนิทรรศการงานสวนพฤกษศาสตร์โรงเรียน และเข้ารับป้ายพระราชทาน ณ โรงเรียนคลองไผ่ จังหวัดนครราชสีมา และในวันที่ 15 กุมภาพันธ์ 2549 โรงเรียนผ่านการประเมินโรงเรียนต้นแบบโรงเรียนในโครงการหนึ่งอำเภอ หนึ่งโรงเรียนในฝัน
พ.ศ. 2550.
ได้ร่วมมือกับมหาวิทยาลัยราชภัฏพระนคร เปิดศูนย์การเรียนรู้ในระดับปริญญาตรีในสาขาวิชาสหวิทยาการท้องถิ่น 
พ.ศ. 2551.
ได้ปรับปรุงอาคารฝึกงานเป็นอาคารบริการศูนย์อินเทอร์เน็ตเพื่อชุมชนขึ้น สร้างโรงรถนักเรียน บริเวณบ้านพักครูเดิมจัดทำป้ายโรงเรียนบริเวณหน้าประตูโรงเรียน จัดสร้างอาคารเพิ่มดำเนินงานสหกรณ์โรงเรียนจำนวน 1 หลัง 
พ.ศ. 2552.
ได้งบประมาณสร้างห้องน้ำนักเรียนเพิ่มเติม บริเวณด้านหลังบ้านพักผู้อำนวยการโรงเรียน 
พ.ศ. 2553.
จัดสร้างทางเดินเชื่อมอาคารเรียนระหว่างอาคาร 2 และอาคาร 4 คู่กับทางเดินเดิมเพื่อกันฝน สร้างเสาธงใหม่ ปรับปรุงสถานที่จอดรถยนต์ ห้องสมุดและบ้านพักผู้อำนวยการ และในปี พ.ศ. 2554 ได้มีการรื้อถอน อาคาร 1 ปรับปรุงใต้ถุนอาคาร 4 ให้เป็นห้องประชุมเพื่อให้บริการแก่นักเรียน โดยเปิดใช้ครั้งแรกในงานวันครูประจำปีการศึกษา 2554 ปรับปรุงด้านล่างอาคาร 3 ให้เป็นห้องปฏิบัติการทางการเรียน เพื่อรองรับกับจำนวนนักเรียนที่เพิ่มขึ้น
พ.ศ. 2555.
ได้มีการสร้างสนามฟุตซอล ปรับปรุงอาคารเกษตร ปรับปรุงอาคาร 2 เพื่อใช้เป็นห้องเรียนของนักเรียนที่มีจำนวนเพิ่มขึ้น ปรับปรุงห้องเสี้ยวดอกขาว ปรับปรุงระบบน้ำประปาในโรงเรียน ปรับปรุงระบบไฟฟ้าและขยายอาคารอเนกประสงค์ โรงเรียนได้รับรางวัลสถานศึกษาพอเพียง 
พ.ศ. 2556.
ได้มีการต่อเติมห้องเสี้ยวดอกขาวเป็นธนาคารโรงเรียน สร้างห้องเรียนชั่วคราว (ห้องเกษตร) ต่อเติมโรงจอดรถนักเรียน จัดทำห้องน้ำนักเรียนด้านหลังของอาคารเสี้ยวดอกขาว จำนวน 8 ห้อง ปรับปรุงอาคารอเนกประสงค์ และจัดทำห้องน้ำด้านหลังของอาคารอเนกประสงค์จำนวน 10 ห้อง จัดสร้างอาคารห้องเรียนพิเศษ 1 หลัง จำนวน 4 ห้องเรียน และสร้างอาคารเกษตรแบบชั้นเดียวจำนวน 1 หลัง
พ.ศ. 2557 – 2558.
ได้ดำเนินการก่อสร้างโรงกรองน้ำ โดยได้รับการสนับสนุนจากกรมทรัพยากรน้ำบาดาล สร้างอาคารคอมพิวเตอร์ จำนวน 2 หลัง สร้างบ้านพักของนักเรียนทุน AFS จำนวน 1 หลัง สร้างห้องน้ำครูหลังอาคาร 2 จำนวน 1 หลัง สร้างโรงจอดรถของคณะครูจำนวน 2 หลัง ต่อเติมโรงจอดรถของนักเรียน สร้างบ้านพักนักเรียนจำนวน 2 หลัง ปรับปรุงห้องเรียนอาคาร 4 โดยการปูกระเบื้อง และปรับปรุงอาคารเรียนอาคาร 2 โดยการเปลี่ยนหลังคาและทาสี